Diari Oficial de la Generalitat Valenciana


Sumari del DOGV 1422, del 14-11-1990 (1990/819376)

RESOLUCIÓ de 16 d'octubre de 1990, de la Universitat Politècnica de València, per la qual es convoquen a concurs places de professorat universitari.
----------------------------------------------------------------------------------------------------------------------------------------------------

### Dades del document

Número de DOGV
:   1422

Data del DOGV
:   14-11-1990

Secció del DOGV
:   AUTORITATS I PERSONAL

Número del document
:   1990/819376


Data del document
:   16-10-1990

Organisme emissor
:   Universitat Politècnica de València

Tipus de document
:   Resolució

RESOLUCIO del 16 d'octubre de 1990, de la Universitat Politècnica de València, per la qual es convoquen a Concurs Places de Professorat Universitari.  
Fent ús de les atribucions conferides per la Llei Orgànica 11/1983 i l'article 2.4 del Reial Decret 1888/1984, que regula els concursos per a la provisió de places dels Cossos Docents Universitaris.  
Aquest Rectorat ha resolt convocar a concurs les places que s'indiquen en l'annex I d'aquesta resolució, d'acord amb les bases següents:  
Un. El concurs es regirà pel que disposa la Llei Orgànica 11/1983, del 25 d'agost (Boletín Oficial del Estado de l'1 de setembre); Reial Decret 1888/1984, del 26 de setembre (Boletín Oficial del Estado del 26 d?octubre), modificat parcialment pel Reial Decret 1427/1986, del 13 de juny (Boletín Oficial del Estado de l'11 de juliol), Ordre del 28 de desembre de 1984 (Boletín Oficial del Estado del 16 de gener de 1985); Decret 145/1985, del 20 de setembre (Diari Oficial de la Generalitat Valenciana del 30 de setembre) pel qual s'aproven els Estatuts de la Universitat Politècnica de València, i pel que no s'ha previst, per la legislació general de funcionaris civils de l?Estat, i es tramitaran independentment per a cadascuna de les places convocades.  
Dos. Per a ser admès a l?esmentat concurs s'han de reunir els requisits següents:  
a) Ser espanyol.  
b) Haver fet els divuit anys i no haver-ne fet els seixanta-cinc.  
c) No haver estat separat, mitjançant expedient disciplinari, del servei de l'Administració de l?Estat o de l'Administració Autònoma o Local, ni trobar-se inhabilitat per a l?exercici de funcions públiques.  
d) No patir una malaltia o defecte físic que no permeta l'acompliment de les funciones que corresponen a un Professor d'Universitat.  
La concurrència dels requisits anteriors haurà de referir-se sempre a una data anterior a l?expiració del termini fixat per a sol·licitar la participació en el concurs.  
Tres. Hauran de reunir, a més, les condicions específiques que s'esmenten en l'article 4, 1 o 2, del Reial Decret 1888/1984, del 26 de setembre, segons la categoria de la plaça i classe de concurs.  
Quatre. Els qui desitgen prendre part en el concurs trametran la corresponent sol·licitud al Rector de la Universitat Politècnica de València, mitjançant qualsevol dels procediments establerts en la Llei de Procediment Administratiu, en el termini de vint dies hàbils a partir de la publicació d'aquesta convocatòria en el Boletin Oficial del Estado, amb una instància, segons el model annex numero II, degudament omplerta, per quadruplicat.  
Hauran d'adjuntar, a més, una fotocòpia del DNI i una fotocòpia compulsada del Títol.  
Els aspirants hauran de pagar, amb una transferència a la Caixa d'Estalvis de València, sucursal 724, número de compte 04845604066856 "Universitat Politècnica de València- Taxes" la quantitat de 1.500 pessetes en concepte de drets (400 pessetes, per a la formació de l'expedient i 1.100 pessetes pels drets d'examen), i hi hauran d?especificar el nom i els cognoms, número de carnet d'identitat i plaça a què concursa amb indicació del número. El resguard de la transferència haurà d'unir-se a la sol·licitud que es presente per a participar en el concurs.  
Cinc. Finalitzat el termini de presentació de sol·licituds, el Rector de la Universitat Politècnica de València, mitjançant qualsevol dels procediments establerts en la Llei de Procediment Administratiu, trametrà a tots els aspirants una relació completa dels admesos i del exclosos, amb indicació de les causes de l'exclusió. Contra la resolució que aprova la llista d'admesos i exclosos, els interessats podran presentar una reclamació davant el Rector en el termini de quinze dies hàbils comptadors des de l'endemà de la notificació de la relació d'admesos i exclosos.  
Sis. Abans, com a mínim, de quinze dies naturals, el president de la Comissió notificarà a tots els aspirants la data, l'hora i el lloc de l'acte de presentació.  
Set. En l'acte de presentació, els concursants lliuraran al president de la Comissió la documentació que apareix en els articles 9 i 10 del Reial Decret 1427/1986, que modifica parcialment el Reial Decret 1.888/1984.  
Vuit. El candidat proposat per a la provisió de la plaça haurà de presentar en el Registre General de la Universitat Politècnica de València, en el termini dels quinze dies hàbils següents al que conclou l'actuació de la Comissió, mitjançant qualsevol dels mitjans que determina l'article 66 de la Llei de Procediment Administratiu, els següents documents:  
a) Un certificat de naixement expedit pel Registre Civil corresponent.  
b) Un certificat mèdic oficial que acredite que no pateix una malaltia o un defecte físic o psíquic que no li permeta l'acompliment de les funcions corresponents als Professors d'Universitat, expedit per la Direcció Provincial o Conselleria, segons que corresponga, competents en matèria de sanitat.  
c) Una declaració jurada de no haver estat separat de l?Administració de l'Estat, Institucional o Local, ni de les Administracions de les Comunitats Autònomes, mitjançant un expedient disciplinari, i no trobar-se inhabilitat per a l'exercici de la funció pública.  
Aquells que tinguen la condició de funcionaris de carrera estaran exempts de justificar aquests documents i requisits, i hauran de presentar-hi un certificat del Ministeri o de l'Organisme de què depenen, que acredite la seua condició de funcionari i totes les circumstàncies que figuren en la seua fulla de serveis.  
D'acord amb el Reial Decret 236/1988, del 4 de març, les Comissions que s'encarreguen de jutjar estan classificades en la categoria primera, segons el que disposa l'article 33.2 i l?Annex IV de l'esmentat Reial Decret.  
València, 16 d'octubre de 1990. - El Rector: Justo Nieto Nieto.  
ANNEX I  
Titulars d'Universitat  
3/90. Area de coneixement: Història de l?Art.   
Departament: Història de l?Art.   
Perfil docent de la plaça: Narració Figurativa. (Facultat de Belles Arts).   
Classe de convocatòria: Accés.   
Nombre de places: una.  
Titulars d'Escola Universitària  
12/90. Area de coneixement. Enginyeria i Infrastructura dels Transports.  
Departament: Transports, Urbanística, Ordenació del Territori i Dret Administratiu.  
Perfil docent de la plaça: Camins I i Camins II. (Escola Universitària Politècnica d'Alacant)  
Classe de convocatòria: Mèrits.  
Nombre de places: una.